als_Latn dik_Latn sag_Latn
Fernando Alonso u nis i 11-ti, por, falë rrethanave të jashtëzakonshme, ia doli mbanë të fitojë Çmimin e Madh të Europës në Valencia.
Në një garë të rrallë dhe shumë dramatike, u duk sikur Sebastian Vettel ishte pranë fitores së tretë radhazi në pristën qytetase pranë lagjes portuale të qytetit spanjoll. Por një problem teknik e detyroi kampionin në fuqi të tërhiqej nga gara.
Romain Grosjean, i vetmi pilot që u duk se mund ta sfidonte spajollin pas daljes se kampionit, gjithashtu u tërhoq disa xhiro pas gjermanit, për shkak të një problemi në kutinë e marsheve.
Lewis Hamilton ishte i dyti derisa konsumimi i gomave u bë një problem serioz për britanikun gjatë xhirove të fundit. Shoku i skuadrës i Grosjean tek Lotus, Kimi Raikkonen përfitoi duke marrë shkallën e dytë në podium.
Gjithsesi, Hamilton dukej i sigurtë që të paktën të mbronte vendin e tretë, edhe pse kishte presion e venezuelianit Pastor Maldonado, por aksidenti mes të dyve në xhiron e parafundit bëri që shkallën më të ulët të podiumit ta merrte 7 herë kampioni i botës Michael Schumacher, i cili u pozicionua më lart se asnjë garë tjetër që pas rikthimit të tij në vitin 2010. Me këtë vend të tretë, në moshën 43 vjeçare, “Schumi” bëhet piloti më i vjetër në historinë e Formula 1 që ngjitet në podium.
Pista e Valencias kishte patur kritika në të kaluarën për mungesën e parakalimeve dhe emocioneve, dhe mbase kjo ishte hera e fundit që Çmimi i Madh i Europës zhvillohet në qytetin spanjoll, dhe nëse kjo do ishte e vërtetë, sigurisht që kjo garë e fundit do të mbahet mend për një kohë të gjatë.
Kjo ishte fitorja e parë e Fernando Alonso në pistën e Valencias, të cilën e arriti falë kombinimit të ambicies, guximit dhe strategjisë perfekte të Ferrarit, sidomos me ndalesat në pit-stope, duke arritur të ngjisë 10 pozicione dhe duke i dhuruar tifozëve vendas mjaft emocione.
Spanjolli i bë piloti i parë që fiton 2 gara gjatë këtij sezoni, duke u ngjitur kështu edhe në majën e klasifikimit për pilotë, ndërkohë që dy rivalët e tij direktë për titull e mbyllën garën pa pikë.
Klasifikimi për pilotë:
1. Fernando Alonso (Ferrari) 111 pikë
2. Mark Webber (Red Bull Racing-Renault) 91
3. Lewis Hamilton (McLaren-Mercedes) 88
4. Sebastian Vettel (Red Bull Racing-Renault) 85
5. Nico Rosberg (Mercedes) 75
6. Kimi Räikkönen (Lotus-Renault) 73
7. Romain Grosjean (Lotus-Renault) 53
8. Jenson Button (McLaren-Mercedes) 49
Klasifikimi për konstruktorë:
1. Red Bull Racing-Renault 176 pikë
2. McLaren-Mercedes 137
3. Lotus-Renault 126
4. Ferrari 122
5. Mercedes 92
6. Sauber-Ferrari 60
7. Williams-Renault 45
8. Force India-Mercedes 44
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn glg_Latn zsm_Latn ind_Latn zsm_Latn ind_Latn nno_Latn nno_Latn zsm_Latn als_Latn glg_Latn ind_Latn nno_Latn glg_Latn sot_Latn glg_Latn glg_Latn sot_Latn eng_Latn